CELEX: 62015CN0264
Language: et
Date: 2015-06-02 00:00:00
Title: Kohtuasi C-264/15 P: Makro autoservicio mayorista SA 2. juunil 2015 esitatud apellatsioonkaebus Üldkohtu (kuues koda) 12. märtsi 2015. aasta otsuse peale kohtuasjas T-269/12: Makro Autoservicio Mayorista versus komisjon

7.9.2015   
            
            
               ET
            
            
               Euroopa Liidu Teataja
            
            
               C 294/23
            
         Makro autoservicio mayorista SA 2. juunil 2015 esitatud apellatsioonkaebus Üldkohtu (kuues koda) 12. märtsi 2015. aasta otsuse peale kohtuasjas T-269/12: Makro Autoservicio Mayorista versus komisjon
   (Kohtuasi C-264/15 P)
   (2015/C 294/29)
   Kohtumenetluse keel: inglise
   
      Pooled
   
   
      Apellant: Makro Autoservicio Mayorista SA (esindajad: advokaadid P. De Baere ja P. Muñiz)
   
      Teised menetlusosalised: Euroopa Komisjon, Hispaania Kuningriik
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu otsus kohtuasjas T-269/12 tervikuna;
            
         
               —
            
            
               tuvastada, et apellatsioonkaebus on vastuvõetav;
            
         
               —
            
            
               saata asi Üldkohtule sisulistes küsimustes otsuse tegemiseks tagasi;
            
         
               —
            
            
               mõista kohtukulud, sh Üldkohtu menetlusega seotud kulud välja kostjalt.
            
         
      Väited ja peamised argumendid
   
   Makro Autoservicio Mayorista S.A. on esitanud apellatsioonkaebuse Üldkohtu 12. märtsi 2015. aasta otsuse peale kohtuasjas T-269/12: Makro autoservicio mayorista versus komisjon, milles Üldkohus lükkas komisjoni otsuse KOM (2010) 22 lõplik tühistamise hagi vastuvõetamatuse tõttu tagasi, kuna see otsus ei puuduta apellanti otseselt.
   Apellant väidab, et Üldkohus rikkus õigusnormi, kuna Hispaania ametiasutustel ei ole komisjoni otsuse rakendamisel tulemuse suhtes otsustusõigust ning seetõttu puudutab komisjoni otsus apellanti otseselt.
   Täpsemini esitab apellant järgmised apellatsioonkaebuse alused:
   
               —
            
            
               Üldkohus rikkus õigusnormi, kui leidis, et siseriiklikel ametiasutustel on komisjoni otsuse rakendamisel apellandi suhtes otsustusruum.
            
         
               —
            
            
               Isegi kui siseriiklikel ametiasutustel oleks otsustusruum, quod non, rikkus Üldkohus õigusnormi, kuna otsustusõiguse olemasolu kui selline on otsese puutumuse välistamiseks ebapiisav.
            
         
               —
            
            
               Üldkohus eksis tõendite õigusliku olemuse määratlemisel, või moonutas tõendit.